มีอะไรกะแฟนเสร้จแล้วลองดูน้องชายมีนำ้สีขาวๆติดที่ถุงยางแล้วของแฟนก็มีในนั้นเยอะๆแต่ลองเช็คถุงยางใส่นำ้แล้วมันไม่รั่วๆ
สวัสดีค่ะ หากใช้ถุงยางอนามัยได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็จะมีประมาณ 2% ซึ่งถือว่าน้อยอยู่ค่ะ ส่วนน้ำขาวๆ ที่ติดอยู่ด้านนอกถุงยาง และที่อยู่ในช่องคลอด ก็น่าจะเป็นน้ำหล่อลื่นของฝ่ายหญิง และอาจมีตกขาวปนอยู่ก็ได้ค่ะอย่างไรก็ตาม หากใช้ถุงยางอนามัยไม่ถูกต้อง โอกาสในการตั้งครรภ์ก็จะมากขึ้น เช่น ถุงยางอนามัยหมดอายุหรือเสื่อมสภาพ ใช้วาสลีนทาที่ถุงยาง ใช้ถุงยางที่มีขนาดไม่พอดีกับอวัยวะเพศชาย ใช้ถุงยางอนามัยซ้ำ หรือใส่ซ้อนกัน มีการปล่อยให้อวัยวะเพศอ่อนตัวลงก่อนที่จะดึงอออกจากช่องคลอด เป็นต้นหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะ